Държавен вестник, бр. 64, 2021 г., стр. 71

БРОЙ  64	
Д Ъ Р Ж А В Е Н  В Е С Т Н И К 	
СТР.  71  
(8) При извършването на оценката на 
съвкупните нужди по отношение на плате­
жоспособността застрахователят, съответно 
презастрахователят, извършва най-малко 
следното:
1. отразява съществените рискове, произ­
тичащи от активите и пасивите, включително 
от споразумения в рамките на групата и от 
задбалансови споразумения;
2. отразява управленските практики, сис­
теми и контроли на предприятието, включи­
телно употребата на техники на намаляване 
на риска;
3. оценява качеството на процесите и входя­
щата информация и особено адекватността на 
системата за вътрешно управление, като взема 
предвид рисковете, които могат да възникнат 
от нейната неадекватност или слабости; 
4. свързва планирането на дейността с нуж­
дите по отношение на платежоспособността; 
5. изрично идентифицира възможни бъде­
щи сценарии;
6. предвижда мерки в случай на потенци­
ален външен стрес; 
7. използва база за оценка, която е последо­
вателна през цялото изследване на съвкупните 
нужди по отношение на платежоспособността. 
(9) При извършването на оценката на съ­
вкупните нужди по отношение на платежос­
пособността застрахователят, съответно пре­
застрахователят, взема предвид управленските 
действия, които може да бъдат предприети при 
неблагоприятни обстоятелства, като оценява 
възможните последствия от такива действия, 
включително техния финансов ефект, и взе­
ма предвид възможни предпоставки, които 
могат да засегнат тяхната ефикасност като 
способи за намаляване на риска. На оценка 
подлежи и начинът, по който управленските 
действия ще бъдат осъществени в условия на 
финансови затруднения.
(10) Когато застраховател, съответно преза­
страховател, използва стандартната формула 
за база за оценката на съвкупните си нужди 
по отношение на платежоспособността, той 
обосновава защо това е подходящо спрямо 
рисковете, присъщи на дейността му, и от­
разява неговия рисков профил.
(11) Когато застраховател, съответно преза­
страховател, използва вътрешен модел, може 
да се използват обясненията и обосновките за 
използването на вътрешния модел, но за из­
ползването на различни основи за признаване 
и оценка в рамките на СОРП застраховате­
лят, съответно презастрахователят, представя 
специално обяснение.
(12) Алинеи 10 и 11 не се прилагат за за­
страхователите, които нямат достъп до единния 
пазар на Европейския съюз.
Проекция на капиталовите нужди 
Чл. 89. (1) Застрахователят, съответно 
презастрахователят, гарантира, че оценката 
на съвкупните нужди по отношение на плате­
жоспособността е ориентирана в перспектива, 
включително в средносрочен и дългосрочен 
план, когато това е подходящо.
(2) В рамките на СОРП застрахователят, 
съответно презастрахователят, прави анализ 
на възможностите на предприятието да про­
дължава текущата си дейност и на необходи­
мите финансови ресурси за това за период от 
повече от една година занапред, включително 
като анализира рисковете, които могат да 
възникнат в дългосрочна перспектива. 
(3) Застрахователят, съответно презастра­
хователят, прави проекция на капиталовите 
си нужди за периода на програмата на дей­
ността си по чл. 77, ал. 1, т. 2 от Кодекса за 
застраховането, като взема предвид средно­
срочните и дългосрочните рискове, когато 
това е приложимо. Проекцията по предход­
ното изречение се извършва, като се вземат 
предвид вероятните изменения на рисковия 
профил и на програмата за дейността през 
периода на планиране и чувствителността на 
използваните допускания. При приемане на 
нова програма за дейността или при нейното 
изменение промените се отразяват в СОРП, 
като се отчитат новият рисков профил, обе­
мът на дейността и бизнес миксът, които се 
очакват.
(4) Застрахователят, съответно презастра­
хователят, идентифицира и взема предвид 
външните фактори, които могат да окажат 
неблагоприятно влияние върху съвкупните му 
нужди по отношение на платежоспособността 
или върху размера на собствените средства, и 
взема предвид в плановете си за управление на 
капитала и в проекциите на капитала начина, 
по който може да отговори на неочаквани 
промени във външните фактори.
Основи за оценка на съвкупните нужди по от­
ношение на платежоспособността
Чл. 90. (1) Застрахователят, съответно 
презастрахователят, в случай че използва 
основи за оценка и признаване, които са 
различни от тези по чл. 8 – 16 от Делегиран 
регламент (ЕС) 2015/35 за извършване на 
оценка на съвкупните нужди по отношение 
на платежоспособността, трябва да обясни в 
доклада по чл. 87 как използването на тези 
различни основи допринася за по-доброто 
определяне на специфичния рисков профил, 
одобрените лимити за поемане на риска и 
бизнес стратегията на самия застраховател, 
съответно презастраховател, като в същото 
време покрива изискванията за стабилно и 
разумно управление на дейността. 
(2) Застрахователят, съответно презастра­
хователят, изчислява количествено влиянието 
на различни основи за оценка и признаване 
върху оценката на съвкупните нужди по от­
ношение на платежоспособността в случаите, 
при които използваните бази са различни от